ประกาศคณะกรรมการกํากับตลาดทุนที่ ทจ. 76/2564เรื่อง หลักเกณฑ์ เงื่อนไข และวิธีการในการรายงานการได้มาหรือ จําหน่ายหลักทรัพย์ และการเข้าถือหลักทรัพย์เพื่อครอบงํากิจการ ที่เป็นบริษัทจดทะเบียนในตลาดหลักทรัพย์ไลฟ์เอ็กซ์เช้นจ์\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) มาตรา 246 มาตรา 247 และมาตรา 250 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 248 มาตรา 255 และมาตรา 256 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ในประกาศนี้ "บริษัทจดทะเบียน" หมายความว่า บริษัทมหาชนจํากัดที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ซึ่งตลาดหลักทรัพย์แห่งประเทศไทยกําหนดให้มีการซื้อขายหุ้นของบริษัทในตลาดหลักทรัพย์ไลฟ์เอ็กซ์เช้นจ์ข้อ ๒ การรายงานการได้มาหรือจําหน่ายหลักทรัพย์ของกิจการ และการปฏิบัติหน้าที่เกี่ยวกับการเข้าถือหลักทรัพย์เพื่อครอบงํากิจการที่เป็นบริษัทจดทะเบียน ให้เป็นไปตามหลักเกณฑ์ดังต่อไปนี้ (1) การรายงานการได้มาหรือจําหน่ายหลักทรัพย์ ให้นําหลักเกณฑ์ที่กําหนดในประกาศคณะกรรมการกํากับตลาดทุนว่าด้วยข้อกําหนดเกี่ยวกับการรายงานการได้มาหรือจําหน่ายหลักทรัพย์มาใช้บังคับโดยอนุโลม เว้นแต่หลักเกณฑ์เกี่ยวกับการยกเว้นการรายงานการได้มาหรือจําหน่ายหลักทรัพย์ในกรณีดังต่อไปนี้ มิให้นํามาใช้บังคับ (ก) การได้มาหรือจําหน่ายหลักทรัพย์ตามธุรกรรมการยืมหรือให้ยืมหลักทรัพย์ที่กระทํากับผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์หรือศูนย์รับฝากหลักทรัพย์ รวมถึงการวางหลักประกันหรือรับหลักประกันสําหรับธุรกรรมการยืมหรือให้ยืมหลักทรัพย์ดังกล่าว (ข) การได้มาหรือจําหน่ายหลักทรัพย์ของกิจการโดยผู้ออกใบแสดงสิทธิในผลประโยชน์ที่เกิดจากหลักทรัพย์อ้างอิงไทย ซึ่งเป็นบริษัทที่ตลาดหลักทรัพย์จัดตั้งขึ้นและถือหุ้นไม่น้อยกว่าร้อยละ 75 ของจํานวนหุ้นที่ีจําหน่ายได้แล้วทั้งหมดของบริษัท(2) การเข้าถือหลักทรัพย์เพื่อครอบงํากิจการ ให้นําหลักเกณฑ์ที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการมาใช้บังคับโดยอนุโลม เว้นแต่หลักเกณฑ์เกี่ยวกับการมีที่ปรึกษาทางการเงินเป็นผู้จัดเตรียมคําเสนอซื้อ มิให้นํามาใช้บังคับ (3) การจัดทําความเห็นเกี่ยวกับคําเสนอซื้อของกิจการ ให้นําหลักเกณฑ์ที่กําหนดในประกาศคณะกรรมการกํากับตลาดทุนว่าด้วยแบบรายการและระยะเวลาจัดทําความเห็นเกี่ยวกับคําเสนอซื้อมาใช้บังคับโดยอนุโลม เว้นแต่หลักเกณฑ์เกี่ยวกับการจัดให้มีความเห็นของที่ปรึกษาของผู้ถือหุ้นซึ่งเป็นบุคคลที่อยู่ในบัญชีรายชื่อที่ปรึกษาทางการเงินที่สํานักงานให้ความเห็นชอบ มิให้นํามาใช้บังคับ (4) การขอผ่อนผันการทําคําเสนอซื้อหลักทรัพย์ทั้งหมดของกิจการโดยอาศัยมติที่ประชุมผู้ถือหุ้นของกิจการ ให้นําหลักเกณฑ์ดังต่อไปนี้มาใช้บังคับโดยอนุโลม (ก) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการขอผ่อนผันการทําคําเสนอซื้อหลักทรัพย์ทั้งหมดของกิจการ โดยอาศัยมติที่ประชุมผู้ถือหุ้นของกิจการ (ข) ประกาศคณะกรรมการกํากับตลาดทุนว่าด้วยรายการในหนังสือนัดประชุมผู้ถือหุ้นของบริษัทจดทะเบียน เว้นแต่หลักเกณฑ์เกี่ยวกับการจัดให้มีความเห็นที่ปรึกษาของผู้ถือหุ้นที่บริษัทจดทะเบียนแต่งตั้งจากบุคคลที่อยู่ในบัญชีรายชื่อที่ปรึกษาทางการเงินที่สํานักงานให้ความเห็นชอบ มิให้นํามาใช้บังคับข้อ ๓ การแจ้ง การยื่น การรับรอง การส่งข้อมูลหรือเอกสาร หรือการดําเนินการอื่นใดในลักษณะเดียวกันต่อสํานักงานตามประกาศนี้ ให้เป็นไปตามวิธีการที่กําหนดไว้บนเว็บไซต์ของสํานักงาน ข้อ ๔ ประกาศนี้ให้ใช้บังคับตั้งแต่วันที่ 16 มกราคม พ.ศ. 2565 เป็นต้นไปผู้มีอํานาจลงนาม - ประกาศ ณ วันที่ 29 ธันวาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน